Мурат Гайсин 2 көндә 1350 чакрым узып, 10 штраф җыеп, 8 Сабантуйда катнашырга өлгергән

	Татарстанның авыл-районнарында Сабантуйлар гөрләп узды. Артистларның социаль челтәрләре матурдан-матур һәм кызыклы фото-видеолар белән шыплап тулды. Популяр татар-башкорт җырчысы Мурат Гайсин да "Рекорд куйдым" дип уртаклаша. 	 Баксаң, ул 2 көндә 1350 чакрым узып, 10 штраф җыеп, 8 Сабантуйда катнашырга өлгергән икән. Кадрлардан күренгәнчә, Мурат Гайсин Минзәлә, Тукай, Азнакай, Атабай, Лаеш, Балык Бистәсе районнарындагы Сабантуйларда чыгыш ясаган. Актаныш районында гына да ике тапкыр булган. "Абсолют рекорд булды бу, кайбер атистлар ышанмый да" - ди Мурат Риф улы.   
	---	
Матбугат.ру

	№ --- | 15.06.2022	


